Diari Oficial de la Generalitat Valenciana


Sumari del DOGV 8862, del 21-07-2020 (2020/5812)

DECRET 78/2020, de 17 de juliol, del Consell, de modificació del Decret 41/2019, de 22 de març, d'aprovació de les bases reguladores i concessió d'ajudes per a realitzar actuacions per a pal·liar els danys produïts pels incendis forestals iniciats a Culla en 2017, i a Sagunt i a Llutxent en 2018.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8862

Data del DOGV
:   21-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5812


Data del document
:   17-07-2020

Organisme emissor
:   Conselleria de Justícia, Interior i Administració Pública

Tipus de document
:   Decret

Anàlisi jurídica

 Descriptors 

:   * Conselleria de Justícia, Interior i Administració Pública
    * ajuda pública

DECRET 78/2020, de 17 de juliol, del Consell, de modificació del Decret 41/2019, de 22 de març, d'aprovació de les bases reguladores i concessió d'ajudes per a realitzar actuacions per a pal·liar els danys produïts pels incendis forestals iniciats a Culla en 2017, i a Sagunt i a Llutxent en 2018. [2020/5812]  
El Consell va acordar el 13 d'abril i el 4 de setembre de 2018, iniciar les actuacions per a pal·liar els danys produïts pels incendis forestals originats a Culla en 2017 i Sagunt en 2018 i, a Llutxent en 2018, respectivament. Dins del termini de presentació de sol·licituds, els municipis afectats per aquests incendis forestals van presentar les estimacions dels danys.  
El Decret 41/2019, de 22 de març, del Consell, va aprovar les bases reguladores i la concessió de les ajudes directes als ajuntaments afectats, en la quantia i distribució indicada en l'article 3 del decret. En l'article 6 s'estableix l'obligació de les entitats locals de dur a terme les actuacions previstes, inclosa la justificació, en un termini de 12 mesos comptats des de l'endemà de la publicació del decret en el Diari Oficial de la Generalitat Valenciana. L'Ajuntament de Gandia i l'Ajuntament de Pinet s'han dirigit a l'Agència Valenciana de Seguretat i Resposta a les Emergències i han sol·licitat una ampliació d'aquest termini.  
  
Aquestes ajudes van destinades a la realització, per part dels ajuntaments, d'actuacions per a pal·liar els danys produïts pels incendis forestals, la intensitat i l'extensió dels quals i els efectes catastròfics ocasionats justifiquen una ampliació del termini per a l'execució i justificació per a tots els ajuntaments beneficiaris.  
En conseqüència, d'acord amb l'article 28.c de la Llei 5/1983, de 30 de desembre, de la Generalitat, del Consell, a proposta de la consellera de Justícia, Interior i Administració Pública, prèvia deliberació del Consell, en la reunió de 17 de juliol de 2020,  
  
  
DECRETE  
  
Article únic. Modificació de l'article 6.a del Decret 41/2019, de 22 de març, d'aprovació de les bases reguladores i concessió d'ajudes per a realitzar actuacions per a pal·liar els danys produïts pels incendis forestals iniciats a Culla en 2017, i a Sagunt i a Llutxent en 2018  
  
L'article 6.a del Decret 41/2019, queda redactat en els següents termes:  
«a) Dur a terme les actuacions previstes fins al 31 de desembre de 2020»  
  
  
DISPOSICIÓ FINAL  
  
Aquest decret produirà efectes des de l'endemà de la publicació en el Diari Oficial de la Generalitat Valenciana.  
  
València, 17 de juliol de 2020  
  
El president de la Generalitat,  
XIMO PUIG I FERRER  
  
La consellera de Justícia, Interior i Administració Pública,  
GABRIELA BRAVO SANESTANISLAO